
	1. Նախագծով առաջարկվում է ՀՀ 2026թ-ի պետական բյուջեի ՀՀ տարածքային կառավարման և ենթակառուցվածքների նախարարության պատվիրատվությամբ իրականացվող «1212» ծրագրի «12007. ՀՀ մարզերին սուբվենցիաների տրամադրում՝ ենթակառուցվածքների զարգացման նպատակով» միջոցառման ՀՀ կառավարության ներքո նախատեսված չբաշխված միջոցներից ինն ամսում, համաֆինանսավորման սկզբունքով, 1,153.5 մլն դրամ հատկացնել 7 մարզերում 23 սուբվենցիոն ծրագրերի իրականացման համար:
Այդ կապակցությամբ հայտնում ենք, որ սուբվենցիոն ծրագրերի և հատկացվող գումարի մեծության վերաբերյալ առարկություններ չունենք։
Միաժամանակ հայտնում ենք, որ Նախագծով առաջարկվող նվազեցումը կհանգեցնի ՀՀ կառավարության 25.12.2025թ-ի N 1910-Ն որոշմամբ սահմանված՝ պետական բյուջեի «1212» ծրագրի «12007» միջոցառման շրջանակում ՀՀ կառավարության ներքո չբաշխված միջոցների եռամսյակային (աճողական) համամասնություններով նախատեսված ինն ամսվա ճշտված չափաքանակի գերազանցմանը։ Մասնավորապես, 14.09.2026թ. դրությամբ նշված միջոցառման չբաշխված միջոցների ինն ամսվա մնացորդը կազմում է 1,798.8 մլն դրամ, որից 1,110.3 մլն դրամի սուբվենցիաների վերաբաշխման նախագիծը Ֆինանսատնտեսական նախարարական կոմիտեի 11.09.2026թ-ի նիստում (նախագիծ N 12) ստացել է դրական դիրքորոշում։
Հաշվի առնելով վերոգրյալը՝ Նախագծով առաջարկվող 1,153.5 մլն դրամ հատկացումը, 1,110.3 մլն դրամի արդեն իսկ դրական դիրքորոշում ստացած սուբվենցիաների բաշխման նախագծի հետ միասին, կազմում է 2,263.8 մլն դրամ՝ 465.0 մլն դրամով գերազանցելով նշված միջոցառման ինն ամսվա առկա չբաշխված միջոցների մնացորդը։
Ելնելով վերոգրյալից՝ առաջարկում ենք Նախագծի հավելվածներում համապատասխանաբար ճշգրտել ինն ամսվա սահմանաչափերը՝ ապահովելով նախատեսվող հատկացումների համապատասխանությունը առկա չբաշխված միջոցների մնացորդին։

	Ընդունվել է։ Նախագծում կատարվել են համապատասխան փոփոխություններ։ 







 





